กฎกระทรวงกฎกระทรวงฉบับที่32 (พ.ศ. 2534)ออกตามความในพระราชบัญญัติควบคุมอาคารพ.ศ.2522--------------- อาศัยอำนาจตามความในมาตรา5 (3) และมาตรา 8(10) แห่งพระราชบัญญัติควบคุมอาคาร พ.ศ. 2522รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ ข้อ1 ในกฎกระทรวงนี้ "บริเวณที่1" หมายความว่า พื้นที่ในบริเวณที่วัดจากเขตทางทั้งสองข้างของทางหลวงแผ่นดินหมายเลข3 (ถนนสุขุมวิท) ออกไปข้างละ 15 เมตรโดยเริ่มจากแนวเขตควบคุมอาคารด้านเหนือไปทางทิศใต้ จนจดแนวเขตควบคุมอาคารด้านใต้ พื้นที่ในบริเวณที่วัดจากเขตทางทั้งสองข้างของถนนสุขาภิบาล10-3 (ถนนสาย จ 3) ซึ่งเป็นถนนเดิมกำหนดให้ขยายเขตทางตามกฎกระทรวงฉบับที่ 35 (พ.ศ. 2530) ออกตามความในพระราชบัญญัติการผังเมือง พ.ศ. 2518 ออกไปข้างละ 15เมตร พื้นที่ในบริเวณที่วัดจากเขตทางทั้งสองข้างของถนนสายง 2 ถนนสาย ง 3 ถนนสาย จ 1 ถนนสาย จ 2 ถนนสาย จ 4 และถนนสาย ฎซึ่งเป็นถนนโครงการกำหนดให้ก่อสร้างใหม่ตามกฎกระทรวงฉบับที่ 35 (พ.ศ. 2530) ออกตามความในพระราชบัญญัติการผังเมืองพ.ศ. 2518 ออกไปข้างละ 15 เมตร "บริเวณที่2" หมายความว่า พื้นที่ในบริเวณแนวเขตควบคุมอาคาร โดยด้านเหนือจดถนนสุขาภิบาล 10 ฟากเหนือ ถนนสาธารณะไม่ปรากฏชื่อฟากเหนือ แนวเขตที่ดินของวัดเนินบุญญาราม และเส้นตรงที่ต่อตรงจากแนวเขตที่ดินของวัดเนินบุญญารามไปทางทิศตะวันออกเฉียงใต้จนบรรจบกับเขตทางรถไฟสายกรุงเทพ-สัตหีบ ฟากตะวันตกด้านตะวันออกจดแนวเขตทางรถไฟสายกรุงเทพ-สัตหีบฟากตะวันตกด้านใต้จดเส้นตั้งฉากกับทางรถไฟสายกรุงเทพ-สัตหีบ ที่บริเวณห่างจากห้วยใหญ่ ฝั่งใต้ ตัดกับทางรถไฟสายกรุงเทพ-สัตหีบไปทางทิศใต้ตามแนวทางรถไฟสายกรุงเทพ-สัตหีบ เป็นระยะ 2,300 เมตรและด้านตะวันตกจดเส้นขนานระยะ 15 เมตร กับแนวเขตทางหลวงแผ่นดินหมายเลข 3 (ถนนสุขุมวิท) ฟากตะวันตกเว้นแต่พื้นที่ในบริเวณที่ 1 ทั้งนี้ตามแผนที่ท้ายกฎกระทรวงนี้ ข้อ2 ให้กำหนดพื้นที่ในท้องที่ตำบลทุ่งสุขลาตำบลหนองขาม อำเภอศรีราชา และตำบลบางละมุง อำเภอบางละมุง จังหวัดชลบุรีภายในบริเวณแนวเขตตามแผนที่ท้ายกฎกระทรวงนี้ เป็นบริเวณห้ามก่อสร้างอาคารชนิดและประเภท ดังต่อไปนี้ (ก)ภายในบริเวณที่ 1 ห้ามมิให้บุคคลใดก่อสร้างอาคาร ดังต่อไปนี้ (1)ห้องแถวหรือตึกแถว (2)ตลาด (3)อาคารเก็บสินค้า อาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม (4)โรงมหรสพตามกฎหมายว่าด้วยการป้องกันภยันตรายอันเกิดแต่การเล่นมหรสพ (5)โรงแรมตามกฎหมายว่าด้วยโรงแรม (6)สถานบริการตามกฎหมายว่าด้วยสถานบริการ (7)โรงซ่อมหรือพ่นสีรถยนต์หรือจักรยานยนต์ (8)สถานีบริการน้ำมันเชื้อเพลิงตามกฎหมายว่าด้วยการเก็บรักษาน้ำมันเชื้อเพลิง (9)สถานที่บรรจุก๊าซ สถานที่เก็บก๊าซ และสถานีบริการตามกฎหมายว่าด้วยการบรรจุก๊าซปิโตรเลียมเหลว (10)โรงงานทุกประเภท เว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมและเป็นโรงงานที่ใช้เครื่องจักรมีกำลังรวมไม่เกินสิบแรงม้าหรือเทียบเท่าหรือใช้คนงานไม่เกินสิบคน (11)อาคารขนาดใหญ่ที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน 2,000 ตารางเมตร (12)อาคารที่มีความสูงเกิน 12 เมตร (ข)ภายในบริเวณที่ 2 ห้ามมิให้บุคคลใดก่อสร้างอาคารตาม (ก) (3) และ (10) การวัดความสูงให้วัดจากระดับพื้นดินถึงส่วนที่สูงที่สุดของอาคาร ข้อ3 ภายในบริเวณพื้นที่ที่กำหนดตามข้อ2 ห้ามมิให้บุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ 2 ข้อ4 อาคารที่มีอยู่แล้วในพื้นที่ที่กำหนดตามข้อ2 ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารที่มีลักษณะต้องห้ามตามที่กำหนดในข้อ 2 ข้อ5อาคารที่ได้รับใบอนุญาตให้ก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่กฎกระทรวงนี้ใช้บังคับ และยังก่อสร้างดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตให้เป็นการขัดต่อกฎกระทรวงนี้ไม่ได้ ให้ไว้ณ วันที่ 14 พฤศจิกายน พ.ศ. 2534 พลเอกอิสระพงศ์ หนุนภักดี รัฐมนตรีว่าการกระทรวงมหาดไทย+----------------------------------------------------------------------------------------------------------------+หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภท ในท้องที่บางส่วนในตำบลทุ่งสุขลา ตำบลหนองขามอำเภอศรีราชา และตำบลบางละมุง อำเภอบางละมุง จังหวัดชลบุรี ลงวันที่ 9 พฤศจิกายน พ.ศ.2533 ซึ่งมีผลใช้บังคับตั้งแต่วันที่ 28 พฤศจิกายน พ.ศ. 2533 แต่มาตรา 13 วรรคสองแห่งพระราชบัญญัติควบคุมอาคาร พ.ศ. 2522 บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิกและโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทภายในบริเวณดังกล่าวต่อไปเพื่อประโยชน์ในด้านการควบคุมความหนาแน่นของอาคาร จึงจำเป็นต้องออกกฎกระทรวงนี้[รก.2534/199/84พ - 15/11/2534]